CELEX: 62011CA0388
Language: da
Date: 2013-09-12 00:00:00
Title: Sag C-388/11: Domstolens dom (Første Afdeling) af 12. september 2013 — Le Crédit Lyonnais mod Ministre du budget, des comptes publics et de la réforme de l’Etat (anmodning om præjudiciel afgørelse fra Conseil d’État– Frankrig) (Moms — sjette direktiv 77/388/EØF — artikel 17 og 19 — fradrag for indgående afgift — goder og tjenesteydelser, der benyttes såvel til transaktioner, der giver ret til fradrag, som til transaktioner, der ikke giver ret til fradrag — pro rata-fradrag — beregning af pro rata-satsen — filialer beliggende i andre medlemsstater og i tredjelande — manglende medregning af deres omsætning)

9.11.2013   
            
            
               DA
            
            
               Den Europæiske Unions Tidende
            
            
               C 325/2
            
         Domstolens dom (Første Afdeling) af 12. september 2013 — Le Crédit Lyonnais mod Ministre du budget, des comptes publics et de la réforme de l’Etat (anmodning om præjudiciel afgørelse fra Conseil d’État– Frankrig)
   (Sag C-388/11) (1)
   
   (Moms - sjette direktiv 77/388/EØF - artikel 17 og 19 - fradrag for indgående afgift - goder og tjenesteydelser, der benyttes såvel til transaktioner, der giver ret til fradrag, som til transaktioner, der ikke giver ret til fradrag - pro rata-fradrag - beregning af pro rata-satsen - filialer beliggende i andre medlemsstater og i tredjelande - manglende medregning af deres omsætning)
   2013/C 325/03
   Processprog: fransk
   
      Den forelæggende ret
   
   Conseil d’État
   
      Parter i hovedsagen
   
   
      Sagsøger: Le Crédit Lyonnais
   
      Sagsøgt: Ministre du budget, des comptes publics et de la réforme de l’Etat
   
      Sagens genstand
   
   Anmodning om præjudiciel afgørelse — Conseil d’État — fortolkning af artikel 13, punkt B, litra d), nr. 1-5, artikel 17, stk. 2, stk. 3, litra a) og c), og stk. 5, og artikel 19 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fradrag for indgående afgift — goder og ydelser, der benyttes såvel til transaktioner, der giver ret til fradrag, som til transaktioner, der ikke giver ret til fradrag — beregning af pro rata-satsen for fradraget — pligten for et hovedsæde for et selskab, der er etableret i en medlemsstat, til at medregne indtægter opnået af dets filialer i en anden medlemsstat
   
      Konklusion
   
   
               1)
            
            
               Artikel 17, stk. 2 og 5, samt artikel 19, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at et selskab, hvis hovedsæde er beliggende i en medlemsstat, ved fastlæggelsen af den pro rata-sats for fradraget, der finder anvendelse på dette, ikke kan medregne omsætningen i sine filialer, der er beliggende i andre medlemsstater.
            
         
               2)
            
            
               Artikel 17, stk. 3, litra a) og c), samt artikel 19, stk. 1, i sjette direktiv 77/388 skal fortolkes således, at et selskab, hvis hovedsæde er beliggende i en medlemsstat, ved fastlæggelsen af den pro rata-sats for merværdiafgiftsfradraget, der finder anvendelse på dette, ikke kan medregne omsætningen i sine filialer, der er beliggende i tredjelande.
            
         
               3)
            
            
               Artikel 17, stk. 5, tredje afsnit, i sjette direktiv 77/388 skal fortolkes således, at det ikke tillader en medlemsstat at anvende en regel om beregning af pro rata-satsen for fradraget for hvert af et afgiftspligtigt selskabs virksomhedssektorer, der bemyndiger dette til at medregne omsætningen i en filial, der er beliggende i en anden medlemsstat eller i et tredjeland.
            
         
      (1)  EUT C 298 af 8.10.2011.